ddrg/super_eurlex huggingface dataset:
Official Journal L 193 , 29/07/2000 P. 0001 - 0002



Padomes Regula (EK) Nr. 1666/2000 (2000. gada 17. jūlijs), ar ko groza Regulu (EEK) Nr. 1766/92 par labības tirgus kopējo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu1, ņemot vērā Eiropas Parlamenta atzinumu2, ņemot vērā Ekonomikas un sociālo lietu komitejas atzinumu3, tā kā : (1) Padomes Regulas (EEK) Nr. 1766/92 3. panta 2. punktā paredzēts, ka intervences cenai ik mēnesi jāpalielinās. Tādā veidā zināmā mērā mēģina ņemt vērā uzglabāšanas izdevumus un procentu maksājumus par labības uzglabāšanu Kopienā, kā arī vajadzību nodrošināt krājumu realizāciju atbilstīgi tirgus prasībām. Saskaņā ar pieeju, ko īsteno, veicot tirgus kopējās organizācijas reformu saistībā ar Agenda 2000, un lai dotu iespēju ražotājiem organizēt ražošanu vairāku gadu garumā, būtu precīzi jānosaka ikmēneša palielinājumu skaits un apjoms bez kādiem laika ierobežojumiem un neierobežojot izmaiņas, kas varētu būt vajadzīgas nākotnē. (2) Vienkāršošanas un juridiskas skaidrības labad būtu vienlaicīgi jāsvītro tie Regulas (EEK) Nr. 1766/92 noteikumi, kas nav būtiski. (3) Regulas (EEK) Nr. 1766/92 ieviešanai vajadzīgie pasākumi būtu jāparedz saskaņā ar Padomes 1999. gada 28. jūnija Lēmumu Nr. 1999/468/EK, ar ko nosaka Komisijai piešķirto izpildpilnvaru piemērošanas kārtību5, IR PIEŅĒMUSI ŠO REGULU. 1. pants Regulu (EEK) Nr. 1766/92 groza šādi : 1. Minētās regulas 3. panta 2. punktu aizstāj ar šo: "2. Intervences cenu palielina ik mēnesi saskaņā ar D pielikumā ietverto tabulu." 2. Svītro 20. un 22. pantu. 3. Regulas 23. pantu aizstāj ar šo: "23. pants 1. Komisijai palīdz Labības pārvaldības komiteja, še turpmāk "Komiteja". 2. Ja atsaucas uz šo punktu, tad piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā minētais laika posms ir viens mēnesis. 3. Komiteja pieņem savu reglamentu." 4. Pievieno šādu pielikumu: "D PIELIKUMS Intervences cenas ikmēneša palielinājums (EUR/t) Mēnesis 2000./2001.tirdzniecības gadā No 2001./2002. tirdzniecības gada jūlijs - - augusts - - septembri - - oktobris - - novembris 1 0,93 decembris 2 1,86 janvāris 3 2,79 februāris 4 3,72 marts 5 4,65 aprīlis 6 5,58 maijs 7 6,51 jūnijs 7 6,51" 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 17. jūlijā Padomes vārdā priekšsēdētājs J. GLAVANY 1OV C 86 E, 24.3.2000., 1. lpp. 2Atzinums sniegts 2000. gada 16. maijā (Oficiālajā Vēstnesī vēl nav publicēts). 3OV C 168, 16.6.2000., 17. lpp. 4OV L 181, 1.7.1992., 21. lpp. Regulā jaunākie grozījumi izdarīti ar Regulu (EK) Nr. 1253/1999 (OV L 160, 26.6.1999., 18. lpp.). 5OV L 184, 17.7.1999., 23. lpp.
Oficiālais Vēstnesis L 155 , 28/06/2000 Lpp. 0036 - 0037



Komisijas Regula (EK) Nr. 1356/2000 (2000. gada 27. jūnijs), ar kuru groza Regulu (EK) Nr. 1474/95, ar ko atklāj tarifu kvotas olu nozarē un olu albumīnam un paredz to pārvaldību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par to koncesiju īstenošanu, kas noteiktas CXL grafikā, kurš noteikts GATT XXIV panta 6. punktā, sarunu nobeigumā [1], un jo īpaši tās 1. pantu, tā kā: (1) Kopiena Pasaules tirdzniecības organizācijas sistēmā ir uzņēmusies atklāt tarifu kvotas dažiem produktiem olu nozarē un olu albumīnam. Tāpēc jānosaka sīki izstrādāti noteikumi minēto kvotu piemērošanai no 2000. gada 1. jūlija. (2) Ar Komisijas Regulu (EK) Nr. 1474/95 [2], kurā jaunākie grozījumi izdarīti ar Regulu (EK) Nr. 1323/1999 [3], ir paredzēta minēto kvotu pārvaldība no 1999. gada 1. jūlija līdz 2000. gada 30. jūnijam. Jāparedz pārvaldība no 2000. gada 1. jūlija. (3) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1474/95 groza šādi: 1. Regulas 1. pantu aizstāj ar šādu pantu: "1. pants Importa tarifu kvotas, kas iekļautas I pielikumā, reizi gadā atklāj tajā iekļautajām produktu grupām saskaņā ar tur norādītajiem nosacījumiem." 2. Regulas I pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2000. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 27. jūnijā Komisijas vārdā — Komisijas loceklis Franz Fischler [1] OV L 146, 20.6.1996., 1. lpp. [2] OV L 145, 29.6.1995., 19. lpp. [3] OV L 157, 24.6.1999., 29. lpp. -------------------------------------------------- PIELIKUMS " “I PIELIKUMS (tonnās) | Grupas numurs | KN kods | Piemērojamais nodoklis par produktu EUR/tonnās | Tarifu kvotas no 2000. gada | E1 | 04070030 | 152 | 135000 | E2 | 04081180 | 711 | | 04081981 | 310 | 7000 | 04081989 | 331 | | 04089180 | 687 | | 04089980 | 176 | | E3 | 35021190 | 617 | 15500 | 35021990 | 83 | | " --------------------------------------------------
Oficiālais Vēstnesis L 307 , 17/11/1998 Lpp. 0005 - 0005



Padomes Regula (EK, EOTK, Euratom) Nr. 2461/98 (1998. gada 12. novembris), ar kuru groza Regulu (EOTK, EEK, Euratom) Nr. 300/76, ar ko nosaka to ierēdņu kategorijas, kuriem ir tiesības saņemt pabalstus par maiņu darbu, kā arī šo pabalstu likmes un nosacījumus EIROPAS SAVIENĪBAS PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, ņemot vērā priekšlikumu, ko Komisija iesniegusi pēc konsultēšanās ar Civildienesta noteikumu komiteju [1]; tā kā, ņemot vērā Padomes Regulu (EK, EOTK, Euratom) Nr. 2458/98 (1998. gada 12. novembris), ar kuru groza Regulu (EEK, Euratom, EOTK) Nr. 259/68, ar ko izveido Eiropas Kopienu Civildienesta noteikumus un Pārējo darbinieku nodarbināšanas kārtību, un citas regulas, kas šiem ierēdņiem un pārējiem darbiniekiem piemērojamas attiecībā uz atalgojuma, pensiju un citu finansiālu tiesību noteikšanu eiro [2], Padomes Regula (EOTK, EEK, Euratom) Nr. 300/76 [3] ir jāgroza, IR PIEŅĒMUSI ŠO REGULU. 1. pants Padomes Regulā (EOTK, EEK, Euratom) Nr. 300/76 terminu "Beļģijas franks" aizstāj ar terminu "eiro" un Beļģijas frankos izteiktās summas aizstāj ar ekvivalentām summām eiro vienībās pēc Padomes noteikta maiņas kursa. Piemēro noteikumus attiecībā uz summu noapaļošanu, ko nosaka Padomes Regula (EK) Nr. 1103/97 (1997. gada 17. jūnijs) par dažiem noteikumiem attiecībā uz eiro ieviešanu [4]. 2. pants 1999. gada 1. janvārī Komisija saskaņā ar šo regulu veic Padomes Regulā (EOTK, EEK, Euratom) Nr. 300/76 minēto Beļģijas frankos izteikto summu konversiju eiro; šīs vērtības 1999. gada janvārī publicē Eiropas Kopienu Oficiālajā Vēstnesī. 3. pants Šī regula stājas spēkā dienā, kad tā publicēta Eiropas Kopienu Oficiālajā Vēstnesī. Tā ir piemērojama no 1999. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 12. novembrī Padomes vārdā — priekšsēdētājs E. Hostasch [1] OV C 192, 19.6.1998., 11. lpp. [2] OV L 307, 17.11.1998., 1. lpp. [3] OV L 38, 13.2.1976., 1. lpp. Regulā jaunākie grozījumi izdarīti ar Regulu (Euratom, EOTK, EEK) Nr. 2258/90 (OV L 204, 2.8.1990., 1. lpp.). [4] OV L 162, 19.6.1997., 1. lpp. --------------------------------------------------
Oficiālais Vēstnesis L 315 , 25/11/1998 Lpp. 0010 - 0011



Komisijas Regula (EK) Nr. 2520/98 (1998. gada 24. novembris), ar ko groza Regulu (EK) Nr. 544/97 attiecībā uz izcelsmes sertifikātiem ķiplokiem, ko ieved no Malaizijas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2520/97 [2], un jo īpaši tās 31. panta 2. punktu, tā kā Komisijas 1993. gada 12. jūlija Regula (EEK) Nr. 1859/93 par importa licenču sistēmas piemērošanu ķiplokiem, ko ieved no trešām valstīm [3], kurā jaunākie grozījumi izdarīti ar Regulu (EK) Nr. 1662/94 [4], ļauj laist ķiplokus brīvā apgrozībā Kopienas valstīs, uzrādot importa licenci; tā kā, lai pastiprinātu kontroli un novērstu jebkādu tirdzniecības plūsmu noviržu risku, ko izraisa nepareizi dokumenti, Komisijas Regula (EK) Nr. 544/97 [5] saista noteiktu trešo valstu izcelsmes ķiploku ievešanu ar tāda izcelsmes sertifikāta uzrādīšanu, ko izdevušas valstu kompetentās iestādes saskaņā ar 56.–62. pantu Komisijas 1993. gada 2. jūlija Regulā (EEK) Nr. 2454/93, ar ko paredz izpildes noteikumus Padomes Regulai (EEK) Nr. 2913/92 par Kopienas muitas kodeksa izveidi [6], kurā jaunākie grozījumi izdarīti ar Regulu (EK) Nr. 1677/98 [7], un prasa trešo valstu izcelsmes ķiplokus pārvest tieši uz Kopienu; tā kā Malaizijas varas iestādes ir apliecinājušas, ka Malaizijā ķiplokus neaudzē; tā kā tomēr saskaņā ar Regulu (EK) Nr. 1859/93 ir iesniegti preču importa licences pieteikumi attiecībā uz ķiplokiem, kas deklarēti kā Malaizijas izcelsmes; tā kā šādu pieteikumu skaits aug; tā kā Regula (EK) Nr. 544/97 būtu nekavējoties attiecināma uz Malaiziju, lai novērstu jebkādu krāpšanu; tā kā pastāv acīm redzams krāpšanas risks, kas izskaidrojams ar faktu, ka Malaizijā neaudzē ķiplokus; tā kā tāpēc attiecībā uz šo gadījumu nebūtu piemērojams Regulas (EK) Nr. 544/97 4. pants; tā kā šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Malaizija tiek pievienota trešo valstu sarakstam Regulas (EK) Nr. 544/97 pielikumā. 2. pants Regulas (EK) Nr. 544/97 4. pantu nepiemēro produktiem, kas ir deklarēti kā Malaizijas izcelsmes un atrodas ceļā uz Kopienu. 3. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Neatkarīgi no Regulas (EK) Nr. 544/97 5. panta 2. punkta to piemēro līdz ar tās stāšanos spēkā. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 24. novembrī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 346, 17.12.1997., 41. lpp. [3] OV L 170, 13.7.1993., 10. lpp. [4] OV L 176, 9.7.1994., 1. lpp. [5] OV L 84, 26.3.1997., 8. lpp. [6] OV L 253, 11.10.1993., 1. lpp. [7] OV L 212, 30.7.1998., 18. lpp. --------------------------------------------------
Oficiālais Vēstnesis L 328 , 18/12/1996 Lpp. 0001 - 0002



Padomes Regula (EK) Nr. 2382/96 (1996. gada 9. decembris), ar ko atceļ Regulas (EK) Nr. 990/93 un (EK) Nr. 2471/94 un pārtrauc ekonomisko un finansiālo attiecību ierobežojumus, kurus piemēroja Dienvidslāvijas Federatīvajai Republikai (Serbijai un Melnkalnei), Apvienoto Nāciju Organizācijas aizsargātajām teritorijām Horvātijas Republikā un tiem rajoniem Bosnijas un Hercegovinas Republikā, kas atrodas Bosnijas serbu spēku kontrolē EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 73.g un 228.a pantu, ņemot vērā atbilstīgi J.2 pantam Līgumā par Eiropas Savienību Padomes 1996. gada 9. decembrī pieņemto Kopējo nostāju Nr. 96/708/CFSP par to, ka jāpārtrauc ekonomisko un finansiālo attiecību ierobežojumi, ko piemēroja Dienvidslāvijas Federatīvajai Republikai (Serbijai un Melnkalnei), Apvienoto Nāciju Organizācijas aizsargātajām teritorijām Horvātijas Republikā un tiem rajoniem Bosnijas un Hercegovinas Republikā, kas atrodas Bosnijas serbu spēku kontrolē [1], par ko Apvienoto Nāciju Organizācijas Drošības padome lēma savā Rezolūcijā 1074 (1996), ņemot vērā Komisijas priekšlikumu, tā kā Apvienoto Nāciju Drošības padome savā Rezolūcijā 1074 (1996) saskaņā ar tās Rezolūcijas 1022 (1995) 4. punktu ir nolēmusi pārtraukt pasākumus, kas tika piemēroti ar Rezolūcijām 757 (1992), 787 (1992), 820 (1993), 942 (1994), 943 (1994), 988 (1995), 992 (1995), 1003 (1995) un 1015 (1995); tā kā pašreizējos apstākļos jāatceļ Regulas (EEK) Nr. 990/93 [2] un (EK) Nr. 2471/94 [3], IR PIEŅĒMUSI ŠO REGULU. 1. pants Ar šo tiek atceltas Regulas (EK) 990/93 un (EK) 2471/94. 2. pants Dalībvalstis atbilstīgi tiesību aktiem var atbrīvot aktīvus un līdzekļus, kas iepriekš tikuši konfiscēti vai iesaldēti saskaņā ar Regulām (EEK) Nr. 990/93 un (EK) Nr. 2471/94, ar noteikumu, ka līdz brīdim, kamēr to neparedz attiecīgas tiesību normas, netiek atcelta tādu aktīvu iesaldēšana vai konfiskācija, uz kuriem attiecas prasības, aizturējuma tiesības, spriedumi vai apgrūtinājumi vai kuri ir tādu personu, līgumsabiedrību, korporāciju vai citu organizāciju aktīvi, kas saskaņā ar tiesību aktiem vai uzskaites principiem attiecīgajā dalībvalstī ir vai tiek uzskatītas par maksātnespējīgām. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regulu piemēro no 1996. gada 2. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 9. decembrī Padomes vārdā — priekšsēdētājs B. Howlin [1] OV L 328, 18.12.1996., 5. lpp. [2] OV L 102, 28.4.1993., 14. lpp., apturēta ar Regulu (EK) Nr. 462/96 (OV L 65, 15.3.1996., 1. lpp.). [3] OV L 266, 15.10.1994., 1. lpp., apturēta ar Regulu (EK) Nr. 462/96 (OV L 65, 15.3.1996., 1. lpp.). --------------------------------------------------
Oficiālais Vēstnesis L 146 , 20/06/1996 Lpp. 0001 - 0002



Padomes Regula (EK) Nr. 1095/96 (1996. gada 18. jūnijs) par koncesiju īstenošanu, kas iekļautas sarakstā CXL, kas izveidots GATT XXIV.6 sarunu nobeigumā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā Austrijas, Somijas un Zviedrijas pievienošanās rezultātā Kopiena noslēdza nolīgumus ar konkrētām trešām valstīm attiecībā uz sarunu noslēgšanu saskaņā ar GATT XXIV.6. pantu [1]; tā kā šie nolīgumi inter alia paredz noteiktas Kopienas saistības lauksaimniecības jomā; tā kā, ievērojot minētos nolīgumus, Komisija ir sagatavojusi jaunu sarakstu CXL (Eiropas Kopienas), ko piemēro Kopienas muitas teritorijai kā noteikts 1995. gada 1. janvārī, lai aizstātu sarakstu LXXX (Eiropas Kopienas), kas iekļauts 1994. gada GATT Marakešas protokola pielikumā; tā kā saraksts CXL ir nosūtīts Pasaules Tirdzniecības Organizācijai; tā kā sarakstā CXL izklāstītās saistības un jo īpaši saistības, kas piemērojamas no 1996. gada 1. janvāra, jāievieš cik vien iespējams drīz; tā kā tādēļ Padomei būtu jāpilnvaro Komisija veikt nepieciešamos pasākumus saskaņā ar pārvaldības komitejas procedūru; tā kā vienkāršošanas nolūkā būtu arī jāparedz, ka šo pašu procedūru izmanto, lai ieviestu šādus grozījumus sarakstā CXL, ko Padome var atļaut, IR PIEŅĒMUSI ŠO REGULU. 1. pants 1. Cik vien iespējams drīz Komisija pieņem pasākumus, kas nepieciešami, lai no 1996. gada 1. janvāra lauksaimniecībā ieviestu koncesijas, kas izklāstītas sarakstā CXL (Eiropas Kopienas), kas nosūtīts Pasaules Tirdzniecības organizācijai un kas attiecas uz Kopienas muitas teritoriju kā noteikts 1995. gada 1. janvārī. Šādus pasākumus pieņem saskaņā ar procedūru, kas paredzēta Padomes 1992. gada 30. jūnija Regulas (EEK) Nr.1766/92 par labības tirgus kopīgo organizāciju [2] 23. pantā, citu regulu par tirgu kopīgo organizāciju atbilstošos noteikumos un, attiecībā uz produktiem ar KN kodu 07019051, Padomes 1972. gada 18. maija Regulas (EEK) Nr. 1035/72 par augļu un dārzeņu tirgus kopīgo organizāciju [3] 33. pantā. 2. Ja Padome atļauj veikt jebkādus grozījumus sarakstā CXL, sekojošos pasākumus pēc tam pieņem saskaņā ar procedūru, kas minēta 1. punktā. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1996. gada 18. jūnijā Padomes vārdā — priekšsēdētājs C. Burlando [1] OV L 334, 30.12.1995., 25. un 38. lpp. [2] OV L 181, 1.7.1992., 21. lpp.; Regulā jaunākie grozījumi izdarīti ar Regulu (EK) Nr. 1863/95 (OV L 179, 29.7.1995., 1. lpp.). [3] OV L 118, 20.5.1972., 1. lpp.; Regulā jaunākie grozījumi izdarīti ar Regulu (EK) Nr. 1363/95 (OV L 132, 16.6.1995., 8. lpp.). --------------------------------------------------
Oficiālais Vēstnesis L 018 , 24/01/1996 Lpp. 0010 - 0010



Komisijas Regula (EK) Nr. 95/96 (1996. gada 23. janvāris), ar ko groza Regulu (EK) Nr. 1501/95, ar ko paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz labības eksporta kompensāciju piešķiršanu un pasākumiem, kas jāveic, labības tirgū rodoties traucējumiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1863/95 [2], un jo īpaši tās 16. panta 2. punktu, tā kā Komisijas Regulā (EK) Nr. 1501/95 [3], kurā grozījumi izdarīti ar Regulu (EK) Nr. 2480/95 [4], Regulas (EEK) Nr. 1766/92 16. panta piemērošanai noteikti pasākumi, kas jāveic, ja Kopienas tirgū rodas traucējumi vai ja šādi traucējumi varētu rasties, un jo īpaši eksporta nodokļu piemērošanas nosacījumi; tā kā, ņemot vērā starptautiskos nolīgumos vai citās papildu programmās paredzēto Kopienas un atsevišķu valstu pārtikas atbalsta pasākumu, kā arī pārējo Kopienas bezmaksas piegādes pasākumu nekomerciālo raksturu, šajā nolūkā veiktais eksports ir atbrīvots no eksporta nodokļiem, kas piemērojami komerciālajam eksportam, labības tirgū rodoties traucējumiem; tā kā tādēļ Regulā (EK) Nr. 1501/95 būtu jāiekļauj attiecīgs noteikums; tā kā būtu jāparedz, ka šo īpašo noteikumu pēc attiecīgo pavaddokumentu uzrādīšanas piemēro tādām eksporta darbībām minēto pasākumu ieviešanai, kuras veiktas pēc eksporta nodokļu noteikšanas, piemērojot Regulas (EEK) Nr. 1766/92 16. pantu, un šajā tirdzniecības gadā pirmoreiz piemērojot Komisijas 1995. gada 18. jūlija Regulu (EK) Nr. 1749/95, ar ko nosaka eksporta nodokli par produktiem, uz kuriem attiecas KN kodi 10011000 un 11031110 [5]; tā kā šajā regulā paredzētie pasākumi ir saskaņā ar Labības nozares pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1501/95 15. pantā iekļauj šādu otro daļu: "Tomēr nodokļus neuzliek labības vai labības produktu eksportam, kas veikts, ieviešot starptautiskos nolīgumos vai citās papildu programmās paredzētos Kopienas un attiecīgo valstu pārtikas atbalsta pasākumus vai ieviešot citus Kopienas bezmaksas piegādes pasākumus." 2. pants Pirmo pantu pēc uzņēmēju ierosmes, kas ieinteresēti uzrādīt pierādījumus par to, ka viņi veikuši eksportu attiecīgo pārtikas atbalsta pasākumu ietvaros, piemēro eksportam, ko šajā nolūkā veic no 1995. gada 19. jūlija. Atbrīvo saistību nodrošinājumu, kas iesniegts pēc kompetentās iestādes pieprasījuma. 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 23. janvārī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 179, 29.7.1995., 1. lpp. [3] OV L 147, 30.6.1995., 7. lpp. [4] OV L 256, 26.10.1995., 9. lpp. [5] OV L 169, 19.7.1995., 21. lpp. --------------------------------------------------
Oficiālais Vēstnesis L 130 , 31/05/1996 Lpp. 0005 - 0005



Komisijas Regula (EK) Nr. 957/96 (1996. gada 30. maijs), ar kuru groza Regulu (EK) Nr. 773/96, ar ko nosaka īpašus pasākumus liellopu gaļas nozarē, atkāpjoties no Regulām (EEK) Nr. 3665/87, (EEK) Nr. 3719/88 un (EEK) Nr. 1964/82 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 894/96 [2], un jo īpaši tās 13. panta 12. punktu, tā kā Komisijas Regulā (EK) Nr. 773/96 [3] pēc pasākumiem, ko veikušas vairākas trešās valstis, lai izsargātos no govju sūkļveida encefalopātijas, ir noteikti īpaši konkrētu eksporta darījumu stabilizēšanas pasākumi; tā kā saskaņā ar Regulas (EK) Nr. 773/96 5. panta 1. punktu termiņu, kurā produkti jāizved no Kopienas muitas teritorijas, pagarināja no 60 dienām līdz 120 dienām; tā kā saskaņā ar minētās regulas 5. panta 2. punktu laika posms, kurā produktus saskaņā ar neuzlikšanas režīmu var novietot brīvajā zonā vai brīvajā noliktavā, ir 60 dienas; tā kā šie termiņi ir bijuši pārāk īsi, lai uzņēmēji varētu atrast citus noieta tirgus šiem produktiem; tā kā tādēļ tie jāpagarina attiecīgi līdz 150 un 120 dienām; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 773/96 groza šādi: 1. Regulas 5. panta 1. punktā laika posmu "120 dienām" aizstāj ar "150 dienām"; 2. Regulas 5. panta 2. punktā laika posmu "60 dienas" aizstāj ar "120 dienas". 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. To piemēro no 1996. gada 30. maija. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 30. maijā Komisijas vārdā — Komisijas loceklis Franz Fischler [1] OV L 148, 28.6.1968., 24. lpp. [2] OV L 125, 23.5.1996., 1. lpp. [3] OV L 104, 27.4.1996., 19. lpp. --------------------------------------------------
Oficiālais Vēstnesis L 177 , 28/07/1995 Lpp. 0086 - 0086



Komisijas Regula (EK) Nr. 1861/95 (1995. gada 27. jūlijs), ar ko groza Regulu (EK) Nr. 1162/95, ar kuru paredz īpašus sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1664/95 [2], un jo īpaši tās 9. panta 2. punktu, 12. panta 4. punktu un 13. panta 11. punktu, tā kā Komisijas Regula (EK) Nr. 1162/95 [3], kurā jaunākie grozījumi izdarīti ar Regulu (EK) Nr. 1617/95 [4], paredz sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem; tā kā gadījumos, kad nav noteikta kompensācija par visiem produktiem, kas minēti 1. pantā Padomes Regulā (EEK) Nr. 1766/92 un (EEK) Nr. 1418/76 [5], kurā jaunākie grozījumi izdarīti ar Regulu (EK) Nr. 1530/95 [6], būtu jāsamazina licenču derīguma termiņš, lai izvairītos no pareizas tirgus pārvaldības apdraudējuma paaugstināta riska laikā; tā kā tādēļ būtu jānosaka precīzs derīguma termiņš; tā kā ir būtiski Komisijai darīt zināmus visus licenču pieteikumus ar kompensāciju vai bez tās, lai Komisija varētu sastādīt statistiskās tabulas, kas ir būtiskas tirgus pārvaldībai un eksporta saistību uzraudzībai; tā kā atbilstīgi būtu jāgroza Regula (EK) Nr. 1162/95; tā kā šajā regulā paredzētie pasākumi saskan ar Labību pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1162/95 ar šo groza šādi. 1. Ar šādu 2.a punktu papildina 7. pantu: "2.a Gadījumos, kad nav noteikta kompensācija, eksporta licences par produktiem, kas minēti Regulas (EEK) Nr. 1766/92 1. pantā un Regulas (EEK) Nr. 1418/76 1. pantā, ir derīgas 30 dienu no to izdošanas dienas Regulas (EEK) Nr. 3719/88 21. panta 1. punkta nozīmē." 2. Ar šādu tekstu aizstāj 13. panta 1. punkta a) apakšpunkta i) daļas pirmo ievilkumu: "— par visiem licenču pieteikumiem vai licenču pieteikumu neesamību." 2. pants Dalībvalstis iespējami drīz paziņo Komisijai par visām licencēm, kas izdotas laika posmā no 1995. gada 1. jūlija līdz šīs regulas spēkā stāšanās dienai. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Tomēr 2. pantu piemēro no 1995. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 27. jūlijā Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 158, 8.7.1995., 13. lpp. [3] OV L 117, 24.5.1995., 2. lpp. [4] OV L 154, 5.7.1995., 5. lpp. [5] OV L 166, 25.6.1976., 1. lpp. [6] OV L 148, 30.6.1995., 5. lpp. --------------------------------------------------